31995R3068
L 329/3
JURNALUL OFÍCIAL AL UNIUNII EUROPENE
REGULAMENTUL (CE) NR. 3068/1995 AL CONSILIULUI
din 21 decembrie 1995
de modificare a Regulamentului (CEE) nr. 189/92 de stabilire a normelor de aplicare a unor măsuri de control adoptate de Organizația de pescuit în Atlanticul de Nord-Vest
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât Regulamentul (CEE) nr. 189/92 (3) a stabilit normele de aplicare a unor măsuri de control adoptate de Organizația de pescuit în Atlanticul de Nord-Vest (NAFO);
întrucât Comunitatea Europeană și Canada au convenit, prin acordul de pescuit din 20 aprilie 1995, să instituie măsuri de control suplimentare, aplicabile navelor de pescuit care operează în zona de reglementare a NAFO;
întrucât comisia de pescuit a NAFO adoptă, la 15 septembrie 1995, o propunere de modificare a sistemului de apel prin radio;
întrucât, conform articolului XI din Convenția NAFO, propunerea devine, în lipsa obiecțiilor, o măsură executorie pentru părțile contractante începând cu data de 15 noiembrie 1995;
întrucât sistemul modificat beneficiază de acordul Comunității;
întrucât se impune modificarea Regulamentului (CEE) nr. 189/92 pentru a obliga navele de pescuit să respecte noile măsuri,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 189/92 se modifică după cum urmează.
1.
La punctele 1.1 și 1.4 se adaugă liniuța următoare:
„-
speciile (cod din trei litere) în kilograme (rotunjire la suta cea mai apropiată). Cantitatea totală a speciilor pentru care greutatea totală pe specie este de sub o tonă poate fi indicată sub codul din trei litere «MZZ» (pește de mare nespecificat)”.
2.
Fraza introductivă de la punctul 1.4 se înlocuiește cu textul de mai jos:
„Rapoartele vor fi stabilite cu cel puțin șase ore înainte de ieșirea navei din zona de reglementare și vor cuprinde, în ordine, următoarele informații:”
3.
Se adaugă punctul 1.5 și 1.6 de mai jos:
1.5. Toate transbordările din zona de reglementare. Raportul se va stabili cu cel puțin șase ore înainte și va cuprinde, în ordine, următoarele informații:
-
numele navei,
-
indicativul radio,
-
numerele și literele de identificare externă,
-
data, ora și poziția geografică,
-
precizarea codului de mesaj: «TRANS»,
-
greutatea totală a peștelui neprelucrat care va fi transbordat, pe specii (cod din trei litere; total în kilograme, rotunjit la suta cea mai apropiată),
-
numele căpitanului.
1.6. Navele dotate cu instalații care permit transmiterea automată a poziției sunt exceptate de la cerințele de apel radio stabilite la punctele 1.2 și 1.3.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 1995.